Eesti Akadeemiline Pedagoogika Selts
Eesti Akadeemiline Pedagoogika Selts (lühend EAPS) on aastal 1930 Peeter Põllu eestvedamisel loodud kasvatusteadlasi ühendav selts. Aastal 1940 selts suleti, 1989. aastal taasasutati. EAPSi osakonnad on Tartus ja Tallinnas. EAPS korraldab kasvatusteemalisi konverentse, samuti antakse välja auhindu, näiteks Peeter Põllu nimelist stipendiumi. EAPS on Euroopa Haridusuuringute Assotsiatsiooni (EERA; inglise keeles European Educational Research Association) liige.